Gumawa ang Pamahalaan ng "deklarasyon sa pagsusuri kaugnay ng paghihigpit (restriction-testing declaration)" at naglabas ng paunawa ng sapilitang pagsusuri para sa tinukoy na "hinigpitang lugar (restricted area)" sa Jordan Ginamit ng pamahalaan ang kapangyarihan sa ilalim ng Regulasyon ng Pagpigil at Pagkontrol ng Sakit (Sapilitang Pagsusuri para sa Ilang Tao) (Cap. 599J) na gumawa ng isang "deklarasyon sa pagsusuri kaugnay ng paghihigpit" (deklarasyon), kung saan ang mga tao (mula dito ay tatawaging "mga taong napapailalim sa sapilitang pagsusuri") sa loob ng tinukoy na "hinigpitang lugar" sa Jordan (i.e. sa isang na lugar na pinaligiran ng Woosung Street sa silangan, Nanking Street sa timog, Battery Street sa kanluran at Kansu Street sa hilaga. Tingnan ang Annex.) ay kinakailangang manatili sa kanilang mga lugar at sumailalim sa sapilitang pagsusuri alinsunod sa kaayusan ng Pamahalaan. Ang mga taong napapailalim sa sapilitang pagsusuri ay kinakailangang manatili sa kanilang mga lugar hanggang sa ang lahat ng kinilalang mga tao sa lugar ay sumailalim na sa pagsusuri at tiyak na ang karamihan ng resulta. Nilalayon ng Pamahalaang tapusin ang gawaing ito sa loob ng 48 oras, upang makamit ang hangaring zero na kaso sa distrito sa pamamagitan ng pinagsamang pagsisikap. Sinabi ng tagapagsalita, "Sa ilalim ng Cap. 599J, ang Pamahalaan ay maaaring, ayon sa mga pangangailangan ng pagkontrol ng impeksyon, gumawa ng deklarasyon sa pagsusuri kaugnay ng paghihigpit." "Ang Pamahalaan kanina ay gumawa ng dagdag pang mga hakbang upang palakasin ang 'sapilitang pagsusuri batay sa mandato' at ang pagsisikap sa pagsusuri sa 'tinukoy na lugar sa Jordan' (na pinaligiran ng Nathan Road sa silangan, Jordan Road sa timog, Ferry Street sa kanluran at Kansu Street sa hilaga). Ang mga gusali sa loob ng tinukoy na lugar ay magiging saklaw ng mga paunawa sa sapilitang pagsusuri kapag may isang napag-alamang kumpirmadong kaso sa isang yunit, o kung walang napag-alamang kumpirmadong kaso ngunit ang mga sampol mula sa alkantarilya ay palaging lumalabas na positibo. Ang 'pangunahing lugar (core area)' na pinaligiran ng Temple Street sa silangan, Ning Po Street sa timog, Reclamation Street sa kanluran at Pak Hoi Street sa hilaga ay inilarawan, kung saan halos 70 mga gusali sa kabuuan ang napapailalim sa sapilitang pagsusuri mayroon mang napag-alamang kumpirmadong kaso o wala. "Gayunpaman, ang pagsiklab sa distrito ay nananatiling malubha. Mula ika-1 hanggang ika-20 ng Enero 2021, ang 'tinukoy na lugar sa Jordan' ay nagtala ng 162 na mga kumpirmadong kaso, na kinasasangkutan ng 56 na gusali. Nababahala ang mga residente ng distrito at ang ilan sa kanila ay mayroong maling pag-unawa sa kalagayan ng epidemya." "Sa lumipas na ilang araw, ang ratio ng mga sampol mula sa alkantarilyang natagpuan sa mga gusaling naroon sa 'hinigpitang lugar' na palaging lumalabas na positibo ay mas mataas kaysa sa ibang mga lugar ng 'tinukoy na lugar sa Jordan', na nagpapahiwatig na ang mga taong posibleng nahawaan ay maaaring nandoon sa mga lugar na iyon. Sa parehong pagkakataon, alam din naming na ang mga gusaling iyon sa 'hinigpitang lugar' ay medyo luma na at kulang sa pagpapanatili, at marami ay 'mga gusaling walang wastong pamamahala (three-nil buildings)'. Ang mga hinati-hating mga yunit ay karaniwan at ang peligro ng pagkahawa sa komunidad ay medyo mataas. Pagkatapos ng pagtatasa sa peligro, mahalaga sa aming palagay ang maglabas ng deklarasyon sa pagsusuri kaugnay ng paghihigpit para sa 'hinigpitang lugar' upang maputol ang patuloy na pagkakahawaan sa distrito at mawala ang pagkabahala ng mga residente ng distrito." Ang Pamahalaan ay magtatayo ng pansamantalang istasyon sa pagkolekta ng spesimen sa
"hinigpitang lugar" at hilingin sa mga taong napapailalim sa sapilitang pagsusuri na magpasuri bago mag hating-gabi ngayong araw (ika-23 ng Enero). Ang mga taong napapailalim sa sapilitang pagsusuri ay aayusing papangkat-pangkat na magpasuri sa nucleic acid sa mga istasyon sa pagkolekta ng spesimen kung saan ang mga itinalagang kawani ay kukuha ng mga sampol sa pamamagitan ng pinagsamang swab para sa ilong at lalamunan. Ang mga taong napapailalim sa sapilitang pagsusuri ay dapat manatili sa lugar ng kanilang tirahan hanggang sa matiyak ang lahat ng mga resulta upang maiwasan ang peligro ng pagkakahawaan. Ang Pamahalaan ay mag-aayos ng pinto-sa-pintong pagkokolekta ng spesimen para sa mga taong may kahirapan sa pagkilos at mga matatanda, kabilang ang mga nasa tahanan ng matatanda sa distrito, o gumawa ng pag-aayos upang sariling kumuha at magbalik ng spesimen mula sa laway sa ilalim ng lalamunan. "Nauunawaan namin na ang gawaing ito ay magdudulot ng abala sa publiko. Ang Pamahalaan ay gumawa ng mga kaayusan para sa sapat na mga mapagkukunan sa pagsusuri upang magsagawa ng pagsusuri para sa lahat ng taong nasa 'hinigpitang lugar' sa lalong madaling panahon. Ang layunin ay sikaping matapos ang pagsusuri sa lahat ng kinilalang mga taong napapailalim sa sapilitang pagsusuri at kumpirmahin ang resulta sa loob ng 48 oras, na may pananaw na pahintulutang magtrabaho ang mga residente bandang 6am ng ika-25 ng Enero (Lunes). Ang Pamahalaan ay gagawa ng pahayag sa publiko kapag opisyal na mapapawalang-bisa ang deklarasyon. Sa kaso kung saan ang mga empleyado ay hindi makapasok sa trabaho dahil sa deklarasyon, umaasa ang Pamahalaan na ang kanilang mga tagapag-empleyo ay gagawa ng mabuting pagpapasya at hindi magkakaltas ang sahod o benepisyo mula sa mga empleyado. "Sa nakalipas na dalawang linggo, higit sa 20 000 katao na ang nagpasuri sa mga sentro ng pagsusuri sa Yau Ma Tei. Pinasalamatan ng Pamahalaan ang mga sumunod sa mga paunawa ng sapilitang pagsusuri at ang mga nagkusang sumailalim sa pagusuri sa diwa ng pakikipagtulungan. Gayunpaman, ang mga taong sumailalim sa nakaraang pagsusuri, kabilang ang pagsusuri sa ilalim ng mga paunawa ng sapilitang pagsusuri, bago ipinatupad ang deklarasyon ay kinakailangan pa ring sumailalim sa pagsusuri ulit upang ganap na maputol ang patuloy na pagkakahawaan sa komunidad." Upang mapanatili ang serbisyo publiko at sa emergency sa loob ng "hinigpitang lugar", ang Pamahalaan at ang kaugnay na nagtatrabahong kawani (tulad ng mga opisyal sa pangangalaga ng kalusugan at iba pang mga opisyal ng Awtoridad ng Ospital, mga tagapagkaloob ng serbisyo sa pagsusuri na kinuha ng Pamahalaan, mga tagapagkaloob ng serbisyong paglilinis at mga miyembro ng kawani ng mga tahanan sa pangangalaga ng mga matatanda atbp.) ay pinahihintulutang pumasok at lumabas sa "hinigpitang lugar" sa kundisyon na ang personal na impormasyon at mga kontak ay ibibigay, at pati na rin ang pagsunod sa mga ilang mga tagubilin sa pagkontrol ng pagkakahawaan (kabilang ang pagsusuri bago lumabas sa "hinigpitang lugar" na hindi kinakailangang maghintay sa resulta ng pagsusuri). Ang Pamahalaan ay naghanda ng simpleng mga pagkain at kasangkapan sa paglilinis para sa mga residenteng hinigpitan ng deklarasyon. Ang Kagawaran ng Home Affairs ay naglagay ng hotline (Telepono: 2399 6949 at 2835 1473) at isang nakalaang hotline (Telepono: 3755 6816) para sa mga Etniko Minorya. Ang mga serbisyo ng hotline ay magsisimula ng operasyon mula 6am ngayong araw para sa mga residenteng hinigpitan ng deklarasyon upang gumawa ng mga katanungan at humingi ng tulong. Ang Kagawaran ng Kapakanang Panlipunan ay magbibigay rin ng tulong sa mga taong naapektuhan. Nauunawaan ng Pamahalaan na nag-aalala at nababahala ang mga residente ng distrito dahil sa
pagtaas ng mga kumpirmadong kaso sa mga nagdaang araw. Dahil sa epidemya, ang kanilang hanapbuhay ay malubhang naapektuhan dahil ang mga kalakalan sa lugar ay tinamaan nang husto at natigil. Umaasa ang Pamahalaan na ang pansamantalang abalang ito ay ganap na puputol sa patuloy na pagkakahawaan at maibsan ang pag-aalala at takot ng mga residente, upang magkaroon ulit sila ng kumpiyansa sa pagpapatuloy ng mga gawaing panlipunan at kalakalan sa lugar, at bumalik sa normal na buhay. Ang Kawanihan ng Pagkain at Kalusugan ay maglalabas din ng paunawa ng sapilitang pagsusuri na sumasaklaw sa lahat ng lugar sa "hinigpitang lugar". Ang sinumang tao na naroon sa "hinigpitang lugar" nang mahigit dalawang oras sa nakaraang 14 araw, kahit sila ay hindi naroon sa "hinigpitang lugar" sa panahon na ipinatupad ang deklarasyon, ay dapat sumailalim sa sapilitang pagsusuri sa parehong panahon (i.e. bago mag hating-gabi ngayong araw (ika-23 ng Enero)). Ang Pamahalaan ay umaapela sa mga taong napapailalim sa sapilitang pagsusuri sa kanilang ganap na pakikipagtulungan sa pamamagitan ng pagpapatala at pagpapasuri, at matiyagang naghihintay ng resulta sa bahay. Ang sinumang taong hindi tumupad sa deklarasyon sa pagsusuri kaugnay ng paghihigpit ay nagkamit ng pagkakasala at maaaring pagmultahin ng pinakamataas na multa antas 4 ($25,000) at pagkabilanggo ng anim na buwan. Katapusan/Sabado, ika-23 ng Enero 2021 Inilabas sa HKT 4:46 NNNN